താലിബാനുമായി ഇന്ത്യ ചര്ച്ച നടത്തി അഫ്ഗാനില്നിന്നുള്ള ഇന്ത്യക്കാരുടെ മടങ്ങിവരവ്, സുരക്ഷ എന്നീ വിഷയങ്ങളില് ചര്ച്ച നടന്നതായി വിദേശകാര്യ മന്ത്രാലയം ന്യൂഡല്ഹി: താലിബാനുമായി ഇന്ത്യ ചര്ച്ച നടത്തി. ദോഹയില് താലിബാന് ഉപമേധാവിയെ കണ്ട് ഖത്തറിലെ ഇന്ത്യന് അംബാസഡറാണ് ചര്ച്ച നടത്തിയത്. അഫ്ഗാനില് കുടുങ്ങിയ ഇന്ത്യക്കാരുടെ സുരക്ഷ ഉറപ്പാക്കണമെന്ന് താലിബാനോട് ചര്ച്ചയില് ആവശ്യപ്പെട്ടു. അഫ്ഗാനില്നിന്നുള്ള ഇന്ത്യക്കാരുടെ മടങ്ങിവരവ്, സുരക്ഷ എന്നീ വിഷയങ്ങളില് ചര്ച്ച നടന്നതായി വിദേശകാര്യ മന്ത്രാലയം അറിയിച്ചു. ഖത്തറിലെ ഇന്ത്യന് അംബാസിഡര് ദീപക് മിത്തലും ദോഹയിലെ താലിബാന്റെ പ്രതിനിധി ഷേര് മുഹമ്മദ് അബ്ബാസുമായാണ് ദോഹയിലെ ഇന്ത്യന് എംബസിയില് വെച്ച് കൂടിക്കാഴ്ച നടന്നത്. അഫ്ഗാന് മണ്ണ് ഭീകരവാദികള്ക്ക് താവളമാകരുത് എന്ന് ഇന്ത്യ നിര്ദ്ദേശിക്കുകയും ചെയ്തു. ഇപ്പോഴും അഫ്ഗാനില് കുടുങ്ങിക്കിടക്കുന്ന ഇരുപതോളം ഇന്ത്യക്കാരുടെ മടങ്ങിവരവ് ഉറപ്പാക്കണമെന്ന് ഇന്ത്യ ആവശ്യപ്പെട്ടു.